Të nderuar,
Në zbatim të ligjit nr. 119/2014 “Për të drejtën e informimit”, kërkojmë vënien në dispozicion të dokumentacionit dhe informacionit në lidhje me të dhënat statistikore dhe kopje të dokumentacionit zyrtar mbi masat e marra për zbatimin e sanksioneve ndaj Rusisë.
 
Kërkesa ime fokusohet specifikisht në masat e marra nga institucioni juaj për zbatimin e sanksioneve ndërkombëtare ndaj Federatës Ruse dhe personave/entiteteve të sanksionuara ruse në territorin e Republikës së Shqipërisë (RSH), që nga fillimi i këtyre masave e në vazhdim.
 
Konkretisht:
 
Listën e plotë të domain-eve (URL) dhe adresave IP të lidhura me mediat shtetërore ruse ose entitete të tjera të sanksionuara (p.sh., RT, Sputnik, etj.), për të cilat keni lëshuar urdhër bllokimi ndaj Ofruesve të Shërbimit të Internetit (ISP) në Shqipëri. (Linkun e përditësuar nëse është i publikuar)
 
Kopje të udhëzimeve/vendimeve zyrtare të dërguara ISP-ve për zbatimin e këtyre bllokimeve që nga shkurti 2022 e në vazhdim.
 
Numrin e rasteve të konstatuara (nëse ka) ku ISP-të shqiptare kanë dështuar në zbatimin e këtyre bllokimeve dhe sanksionet administrative të vendosura ndaj tyre.
 
 
Duke ju falënderuar për bashkëpunimin, mbetemi në pritje të përgjigjes suaj.

